Publication: Magyar Közlöny
Issue: MK-2006-33 (Year: 2006, Number: 33)
Era: 2004-2010
Section: kereskedelmérõl szóló 2005. évi XV. törvény (a továbbiakban: Üht.) 2. mellékletének és a Kiosztási Terv elkészítésére vonatkozó bizottsági közleménynek1 megfelelõen.
Paragraph Index: 746

2001. évi emissziók alapján származtatott üvegházhatású gáz (a továbbiakban: „ÜHG”) kibocsátási együtthatókkal dolgozott és a kibocsátó ágazatokra terjedt ki. Az ágazati adatszolgáltatások ezzel szemben már tartalmazták a 2001–2004 közötti idõszakban történt jogszabályi, piaci és egyéb, a gazdaságra ható változások hatását, valamint a második kereskedési idõszak szokásos üzemrendûnek feltételezhetõ (business-as-usual) mûködése alapján várható, termelési volumenben, és kibocsátási szintben kifejezhetõ teljesítmény-értékeket. A változások leginkább az alkalmazott koefficiensek (kibocsátási fajlagosok) idõben változó voltában testesültek meg, míg a makrogazdasági modell statikus koefficienseket használt. A makrogazdasági modell eredményei, továbbá az ENSZ által létrehozott Éghajlatváltozási Kormányközi Tanácsadó Testület (a továbbiakban: „IPCC”) által alkalmazott módszertan alapján átszámolt ÜHG adatok alapján a tárgyidõszakban a bruttó kibocsátás növekedése alatta marad Magyarország kiotói vállalásának, amely kb. 113 millió tonna szén-dioxid egyenérték. A kiosztható kibocsátási egységek teljes mennyisége tehát összhangban áll a Kiotói Jegyzõkönyvben a Magyar Köztársaság által vállalt kibocsátás-csökkentési céllal.

Source: https://magyarkozlony.hu/hivatalos-lapok/c45c3892e32a83e8a73c28b04ee0fb957b739e65/dokumentumok/032ba08c9fa49284a60033835be8c538bb1ab889/letoltes